# Opgave: Det periodiske system

1. Hvilket grundstof står i 3. periode og har seks elektroner i yderste skal?
2. Hvad har grundstofferne i 5. hovedgruppe tilfælles?
3. Hvilke af følgende grundstoffer: Na, Cl, H, Fe, Ca, O, S er ikke-metaller? Hvilke er metaller?
4. Hvor mange elektroner er der mindst og højst i yderste skal blandt ikke-metallerne?
5. Hvor mange elektroner er mindst og højst i yderste skal blandt metallerne?
6. Et atom har 5 elektroner i yderste skal, og 4. skal er yderste skal. Hvor står det pågældende grundstof i grundstoffernes periodesystem?
7. Find atommassen for oxygen.

# Opgave: Grundstoffernes navne

I må gerne bruge internettet til følgende opgaver

1. Et grundstof har nogle gange fået sit navn efter, hvor det er fundet. Find navnene på følgende grundstoffer Sc, Eu, Am og Hf. Hvilke geografiske steder er disse grundstoffer opkaldt efter?
2. Nogle gange er det omvendt. Et sydamerikansk land er opkaldt efter store forekomster af et bestemt metal. Hvilket land og metal drejer det sig om?
3. Nogle gange er grundstofferne opkaldt efter betydningsfulde personer. Find navnene på følgende grundstoffer: Cm, No, Es, Md og Bh. Hvilke personer er grundstofferne opkaldt efter?
4. Grundstofferne kan også være opkaldt efter egenskaber ved stoffet. Find navnene på følgende grundstoffer Cl, Br, Cr og P og brug nettet til at finde deres betydning.